Eesti saalijalgpallikoondis lõpetas Euroopa meistrivõistluste valikturniiri Makedoonias 2:3 kaotusega Inglismaale, ehkki veel kümme minutit enne lõpuvilet oli seis meie kasuks 2:0.    Makedooniasse esimest  EM-valikpunkti jahtima läinud Eesti asus Inglismaa vastu 16. minutiks Ilja Antonovi ja Mark Švetsi väravatest juhtima, kuid vastased lõid teisel poolajal kolme minuti jooksul kolm vastuseta väravat.    Peatreener Kert Haavistu oli lõpuvile järel löödud, sest nii lähedal ei olnud Eesti saalijalgpallurid silma pähe saamisele kunagi olnud. "Meil oli võimalus ka 3:0 lüüa, kuid ei kasutanud seda ära," kahetses Haavistu. "Mäng muutus teisel poolajal, kui vastased hakkasid tegutsema jõulisemalt ja kohtunik neile  kergemini vigu andma."    Avamängus Gruusiale 0:8 ja seejärel Makedooniale 2:6 alistunud Eesti tegi Haavistu sõnul nende kohtumiste jooksul arengus suured sammud edasi. "Gruusiale kaheksaga kaotamine oli lubamatu, ...